સુંદરતા એ બાહ્ય કરતાં વધારે આંતરિક વિષય છે. એક કમળ કાદવમાં રહેલું છે પણ તે જળની સપાટીથી ઉપર છે અને તેથી તે સુંદર છે. અનાસક્ત યોગી પ્રશાંત ભાવે આત્મામાં ઠરીને સહજ સ્વચ્છ જીવન જીવે છે, તેમની સુંદરતા અલૌકિક છે. સુંદર જીવન એટલે ગુણાત્મક જીવન. બાહ્ય વૈભવ અને નિતનવા વિજ્ઞાનના આવિષ્કારોની પ્રાપ્તિ છતાં મનુષ્ય આંતરિક રીતે વધુ દુઃખી જણાય છે. સગવડના સાધનો વધી રહ્યા છતાં તે આરામને અનુભવી શકતો નથી તેનું શું કારણ હશે?